
Prof. dr. sc. Mario Starešinić je ravnatelj Kliničke bolnice Merkur, profesor na Katedri kirurgije Medicinskog fakulteta Sveučilišta u Zagrebu, pročelnik Zavoda za opću i sportsku traumatologiju i ortopediju Kliničke bolnice Merkur. Član je Glavnog odbora Hrvatskog liječničkog zbora, predsjednik Povjerenstva za bolničku djelatnost te dopredsjednik Hrvatskog traumatološkog društva Hrvatskog liječničkog zbora. Glavni je tajnik hrvatskog ogranka organizacije AO Trauma, najveće svjetske  traumatološke i ortopedske zajednice, bio je znanstveni savjetnik u Matičnom odboru za područje biomedicine i zdravstva Nacionalnog vijeća za znanost, te autor brojnih znanstvenih i stručnih radova.

[bookmark: _GoBack]Rođen je 8. travnja 1972. godine u Zagrebu, te je 1997. godine diplomirao na Medicinskom fakultetu Sveučilišta u Zagrebu., a 1998. započeo je specijalistički staž iz opće kirurgije. Magistrom znanosti postaje 2001. godine, a 2007. godine doktorira na poslijediplomskom studiju Medicinskog fakulteta Sveučilišta u Zagrebu. Specijalistom postaje 2003. godine, dalje se stručno usavršava te 2007. godine postaje uži specijalist traumatologije. 

2016. godine postaje najprije vršiteljem dužnosti ravnatelja Kliničke bolnice Merkur, potom i ravnateljem ustanove u naredna dva mandata, od 2016. – 2020. godine te 2020. – 2024. godine. Trenutno u trećem mandatu obnaša dužnost ravnatelja ustanove, a od prvog imenovanja 2016. godine vodio je ustanovu za vrijeme COVID-19 pandemije, te kroz okončani postupak cjelovite i konstrukcijske obnove zgrada ustanove nakon potresa koji su 2020. godine pogodili Zagreb i Petrinju.

